TE garvežys

TE garvežys (vokiečių vadintas BR52) – Vokietijoje sukurta garvežių serija, gaminta 1942–1950 m. karo reikmėms. Pagaminta daugiau nei 6000 garvežių, naciams pralaimėjus karą daug šių garvežių pateko į TSRS kaip karo trofėjai ir reparacijos. TSRS naudoti maždaug iki 1975 m., juos eksploatavo Lietuvos TSR, Baltarusijos TSR, Estijos TSR, Latvijos TSR, Moldavijos TSR, Rusijos TFSR, Ukrainos TSR, Uzbekijos TSR, Vietnamas.Паровоз ТЭ.  Railtrain.pro (tikrinta 2025-10-26).

 Istorija 

Pirmasis TE serijos garvežys buvo sukurtas 1942 m. pirmojoje pusėje, išleistas eksploatacijai rugsėjo 12 d. Jį pagamino vokiečių įmonė „Rheinmetall-Borsig“ ir pavadino BR52.Раков В. А. Паровозы серий ТЭ, ТЕ, ТЛ // Локомотивы отечественных железных дорог 1845–1955. – 2-е изд., перераб. и доп. – М.: Издательство «Транспорт», 1995. – psl. 341–343. ISBN 5-277-00821-7. Tai buvo karo lokomotyvas ( arba Kriegslok), kuris buvo sąlyginai pigus, patikimas, nesudėtingai prižiūrimas.Паровоз серии ТЭ (BR52). 2025-10-08, Agtf.ru (tikrinta 2025-10-26). 1942–1945 m. šie traukiniai buvo gaminami įvairiuose Vokietijos ir jos okupuotų šalių miestuose (Vienoje, Kaselyje, Berlyne, Miunchene, Elbinge, Potsdame, Poznanėje, Eslingene, Pilzene, Strasbūre, Kylyje ir kt.).

Pasibaigus karui TSRS liko apie trečdalis šių traukinių. Be to, buvo pagaminta ir naujų (Ivano Frankivske).Паровоз серии ТЭ.  History.rw.by (tikrinta 2025-10-26). 1952 m. sovietai pervadino garvežį TE įprasmindami, kad tai buvo trofėjiniai traukiniai, panašiausi į sovietinius E serijos traukinius.Паровоз серии ТЕ.  History.rw.by (tikrinta 2025-10-26).

 Lietuvoje 

Lietuvoje išlikęs TE garvežys Nr. 313, esantis Vilniaus geležinkelių muziejuje ir atvežtas iš Radviliškio. Taip pat yra paminkliniai traukiniai Radviliškio (Nr. 4567) ir Naujosios Vilnios (Nr. 757) stotyse.

Anksčiau dar buvo šių traukinių Subačiaus (1770, 1771, 1772, 1773, 1774, 1775, 1776, 1777, 1778) ir Radviliškio (0120) stotyse, tačiau jie supjaustyti metalo laužui.Уцелевшие паровозы на железных дорогах СНГ, Прибалтики и Монголии. Parovoz.com (tikrinta 2013-01-31).

 Šaltiniai 

Kategorija:Garvežiai